Lindsay Levin: Dave, pár hónap múlva
átveszed az Amazon kereskedelmi igazgatói posztját.
Ez nagy felelősség.
A klímavédelem milyen helyet foglal el
a fontossági sorrendben a számos egyéb dolog mellett?
Dave Clark: A nyár végének jó részét
a füstös Seattle-ben töltöttük,
ahonnan sajnos nem láttuk a fenséges Cascadia-hegységet a tüzek miatt,
amelyek a nyáron elharapóztak az USA csendes-óceáni partvidékén.
Az éghajlatváltozás egy igazi kihívás mindannyiunknak, nem csak az Amazonnál,
de mára már mindenki életében.
A csapattal és Karával pedig évek óta erre koncentrálunk.
Sőt, a fenntartható fejlesztésért felelős csapatok
részei az adminisztratív csapatunknak,
nem pedig a vállalat egy külön részlege,
mivel szerettük volna, ha ezek a csapatok ott vannak,
ahol tényleg képesek változást hozni.
LL: Kara, beszélnél egy kicsit arról, hogy mik a legnagyobb akadályok
a munkád során,
hogy csökkentsd az Amazon ökológiai lábnyomát?
Kara Hurst: Az Amazonnal kapcsolatban az egyik legizgalmasabb
és legösszetettebb dolog a sokféle üzlet,
szolgáltatás és termék,
ipari ágazat, épület,bolt és logisztikai központ,
amellyel kapcsolatunk van,
valamint a saját online infrastruktúránk és üzletünk.
Mi pedig elköteleztük magunkat a nulla kibocsátás iránt.
Szerintem a cégünk mérete hatalmas előnyt jelent.
Meg kell néznünk, mekkora ökológiai lábnyomot hagy
a gazdasági tevékenységünk,
működésünk, az infrastruktúránk, a szolgáltatásaink és a termékeink.
Egyrészről
2025-re szeretnénk, ha 100 %-ban megújuló energiával működnénk,
de azt is szeretnénk, hogy ha egy küldemény érkezik hozzád,
akkor a küldemény útja során ne bocsásson ki szén-dioxidot.
Ezt pedig igazi amazonos módon szeretnénk megoldani.
Pár év alatt kialakítottuk a "céges szén-dioxid kvóták" rendszerét.
Ezek olyan eszközök, amelyek egészében segítenek átlátni
a cégünk működését.
LL: Dave, az Amazon ígéretet tett,
a "Klímavédelmi Vállalás"-t,
amely szerint 2040-re nulla lesz a CO2-kibocsátásotok.
Ez 10 évvel Párizsi Egyezmény előtt jár.
Mutasd be, hogy mekkora változásra van ehhez szükség
a mindennapi működésetekben!
DC: Ez emberfeletti feladat.
Amikor elkezdtük a folyamatot,
a tudomány szemszögéből néztük a dolgot.
Kutakodtunk, és próbáltuk megérteni, hogy a céges folyamataink
mely részei állítanak elő és bocsátanak ki CO2-t a környezetbe,
mik a folyamat egyes apró alkotóelemei,
és hogyan lehet ezeken javítani.
És ahogyan elkezdtük ezt vizsgálni,
azt kérdeztük magunktól: hogy fogjuk mindezt elérni?
És ehhez minden téren tényleg innovatív szemléletre van szükségünk,
akár a megújuló energiák terén,
akár a járműparkunk elektromossá tételében,
akár a csomagolási és egyéb folyamataink terén,
akár a gyártás területén.
Lényegében az ellátási láncunkat teljes terjedelmében
meg kell változtatnunk a célok eléréséhez,
és ezért olyan fontos a Klímavédelmi Vállalás.
LL: Kara, ez a vállalás nem csak az Amazonról szól.
Más cégeket is meghívtok, hogy csatlakozzanak.
KH: Tudjuk, hogy ezt a vállalást egyedül nem tudjuk teljesíteni.
Kellenek hozzá más cégek,
de kormányokkal, közösségekkel és egyénekkel való együttműködés is,
azokkal, akik a megoldásokat és a technológiát adják hozzá.
A teljes ellátási láncunkat szeretnénk bevonni ebbe,
és más vállalatokat is.
Nagyon örülünk, hogy már 11 nagyobb szervezet
írta alá velünk együtt a Klímavédelmi Vállalást.
Szeretnénk felgyorsítani az innovációt,
és felállítottuk a kétmilliárd dolláros Klímavédelmi Alapot,
hogy azokba a cégekbe fektessünk,
amelyeknek a termékei és megoldásai megkönnyítik az átállást
a CO2-mentes gazdaságra.
Tudjuk tehát, hogy ez igazán merész célkitűzés,
de szeretnénk a lehető legnagyobb hatást elérni a legkevesebb idő alatt,
és izgalmas dolog megosztani más cégekkel a nálunk, az Amazonnál
alkalmazott szemléletet,
és ugyanerre bátorítani őket is.
LL: Dave, amikor egy ekkora cég megmozdul,
annak nagy hatása lehet a teljes ellátási láncra.
Említs nekünk egy-két példát, hogy egy általatok hozott döntés
hogyan indította be a teljes ágazatban az innovációt!
DC: Szívesen, itt van mindjárt a Rivian példája.
A Rivian elektromosjármű-gyártó,
amely 100 000 elektromos autót gyárt
kiszállítási flottánk számára.
Amikor belevágtunk ebbe a befektetésbe,
gomba módra nőtt azon cégek száma,
amelyek a Rivian támogatása,
az elektromos járművek és alternatív üzemanyagok
kapcsán indultak.
Már aznap hívtak bennünket alternatív repülő-üzemanyaggal kapcsolatban,
hogy közzétettük a bejelentést a Rivianról.
Tehát amint az emberek látták, hogy valódi tőkebefektetést végzünk
a vállalkozásunk jelentős részén -
ezek nem hobbik,
hanem valódi tőkét injektáltunk a vállalkozásunk jelentős részébe -
elképesztő volt látni, hogy mennyi cég keresett meg bennünket azzal,
hogy van egy kísérleti technológiája,
vagy egy nagy ötlete, és szeretné elkezdeni a gyártást.
És egymás után jöttek a hasonló példák.
LL: Dave, Kara, nagyon köszönöm, hogy itt voltatok.
Kívánom, hogy sikeres legyen a vállalásotok,
és alig várom, hogy lássam, mire jutottatok.
DC: Köszönöm, megtiszteltetés volt itt lenni ezen a szuper eseményen!
KH: Köszönöm!